Gedagte vir die dag: Nog ’n loflysieFoto: pixabay.com Wie het die waters met die holte van sy hand afgemeet, en van die hemele met ‘n span die maat geneem, en in ‘n drieling die stof van die aarde opgevang, en die berge geweeg met ‘n weegtoestel en die heuwels met ‘n weegskaal? (Jesaja 40:12) In ’n ou gesang van Frederick Martin Lehman wat uit die 18de eeu dateer, beskryf dié liedskrywer God se liefde. In die laaste vers hoor ons hoe onmoontlik dit eintlik is om dit te doen: Could we with ink the ocean fill, And were the skies of parchment made; Were every stalk on earth a quill, And every man a scribe by trade; To write the love of God above Would drain the ocean dry; Nor could the scroll contain the whole, Though stretched from sky to sky. Maar al kan ons God se lof nie volkome besing nie, sal ons nie ophou om Hom te prys vir wie Hy is en te dank vir al sy lieflikhede nie. Hy is dit waardig. En ons het dit nodig om herinner te word aan wie God regtig is. Juis daarom maak ek lysies wanneer my hart oorloop van my liefde vir Hom. Dit help my veral in tye wanneer dit vir my voel asof daar nie ’n druppel liefde of geloof in my binneste oor is nie. Dan haal ek weer daardie lysies uit. Een van hulle lui só: Here, ek dank U vir wie U is en vir wie U vir my is. Ek loof u lieflike Naam.